Rotterdam

Rotterdam és una ciutat dels Països Baixos, la segona en nombre d'habitants després d'Amsterdam. Situada a les ribes del Nieuwe Maas, és, amb prop de 600.000 habitants, la ciutat més important d'Holanda Meridional, i un dels ports més importants del món. Limita al nord-oest amb Westland, Midden-Delfland i Delft, al nord amb Pijnacker-Nootdorp i Lansingerland, al nord-est amb Zevenhuizen-Moerkapelle i Nieuwerkerk aan den IJssel, a l'oest amb Schiedam, Vlaardingen, Maassluis i Rozenburg, a l'est amb Capelle aan den IJssel i Krimpen aan den IJssel, al sud-oest amb Spijkenisse, Bernisse, Brielle i Westvoorne, al sud amb Barendrecht i Albrandswaard, i al sud-est amb Ridderkerk.

El nom prové d'una presa o resclosa (dam) que fou feta al Rotte, un petit riu que s'uneix al Nieuwe Maas en aquell punt.

El cor de la ciutat fou bombardejada per la Luftwaffe el 1940, i unes 900 persones van morir durant els bombardeigs.

Nuclis de població 
La ciutat es compon d'11 districtes:
 Centrum:
Cool, Dijkzigt, Kop van Zuid, Oude Westen, Scheepvaartkwartier, Stadsdriehoek, C.S. kwartier

 Charlois:
Carnisse, Heijplaat, Oud-Charlois, Pendrecht, Tarwewijk, Wielewaal, Zuidwijk

 Delfshaven:
Bospolder/Tussendijken, Delfshaven/Schiemond, Middelland, Nieuwe Westen, Spangen, het Witte Dorp, Oud-Mathenesse

 Feijenoord:
Afrikaanderwijk, Bloemhof, Feijenoord, Hillesluis, Katendrecht, Noordereiland, Vreewijk

 Hillegersberg-Schiebroek:
Hillegersberg, Honderd en Tien Morgen, Kleiwegkwartier, Molenlaankwartier, Nieuw Terbregge, Schiebroek, Terbregge

 Hoek van Holland:
Hoek van Holland, Oude Hoek

 Hoogvliet:
Boomgaardshoek, Meeuwenplaat, Middengebied, Nieuw Engeland, Oudeland, Tussenwater, Westpunt, Zalmplaat

 IJsselmonde:
Beverwaard, De Veranda, Groenenhagen-Tuinenhoven, Hordijkerveld, Kreekhuizen, Lombardijen, Oud-IJsselmonde, Reyeroord, Sportdorp, Zomerland

 Kralingen-Crooswijk:
Crooswijk, De Esch, Kralingen, Rubroek, Struisenburg

 Noord:
Agniesebuurt, Bergpolder, Blijdorp, Blijdorpse polder, Liskwartier, Oude Noorden, Provenierswijk

 Overschie
Kandelaar, Kleinpolder, Landzicht

 Pernis
 Prins Alexander:
Het Lage Land, Kralingseveer, Nesselande, Ommoord, Oosterflank, Prinsenland, Zevenkamp

Arquitectura 

L'arquitectura de la ciutat, especialment el centre, és moderna i contrasta amb el tradicionalisme preeminent a la majoria de ciutats del país. Aquest fet es deu en gran part al bombardeig de la Luftwaffe alemanya, que devastà el centre de la ciutat la nit del 14 de maig de 1940, i que va ser el més important sofert pels Països Baixos durant la Segona Guerra Mundial. Actualment, el centre compta amb nombrosos gratacels, entre els quals el més alt dels Països Baixos, el Delftse Poort, de 151 m.

Ajuntament

Port 
El port de Rotterdam és el més important d'Europa i el segon en volum de mercaderies del món, després del de Xangai. El port deu la seva prosperitat a la tradició marinera del país i a la situació estratègica de la ciutat, al punt de confluència dels rius Rin i Mosa, que ha contribuït a fer de Rotterdam un importantíssim nus de comunicacions que canalitza l'intercanvi de mercaderies entre el continent i la resta del món, mitjançant enllaços per carretera, barcassa (fluvial), tren i, sobretot, vaixell (oceànic).

Fills il·lustres 
 Willem Hussem (1900-1974), escultor, poeta, pintor.
 Hendrik Anthony Kramers (1894-1952), físic teòric i matemàtic.
 Louis Victor Saar (1868-1937), pianista, crític musical i compositor.
 Dirk Schaefer (1874-1931), compositor i violinista.
 Bartolomeus Tours (1797-1864), organista i director d'orquestra.
 Berthold Tours (1838-1897), compositor i director d'orquestra.
 Jacob Tours (1759-1811), organista i compositor.
 Jan van Gilse (1881-1944), compositor i director d'orquestra.
 Simon van Milligen (1849-1929), compositor musical.
 Anton Van Rooy (1870-1932), cantant d'òpera de la corda de baix-baríton.
 Jacobus Henricus van't Hoff (1852-1911), Premi Nobel de Química 1901.
 Max von der Sandt (1863-…?]), pianista i compositor.
 Johannes van der Corput (1890-1975), matemàtic.

Referències

Vegeu també 
 Abdelkader Benali
 Museu Boijmans Van Beuningen
 Festival Internacional de Cinema de Rotterdam
 Universitat Erasme de Rotterdam

Enllaços externs 

 Pàgina municipal